પહેલી નજરે મામૂલી લાગતા, પણ જબરદસ્ત પ્રેરણાદાયી એવા આ શબ્દ છે સુલોચના દુબે (વિદ્યા બાલન)ના, જેણે લીંબુ-ચમચાની દૌડમાં ભાગ લીધો છે. ‘તુમ્હારી સુલુ’ હૃદયસ્પર્શી કિંતુ મરક મરક હસાવતી ફિલ્મ છે. તમે જામખંભાળિયામાં રહેતા હોવ, અમદાવાદમાં, ભાવનગરમાં કે પછી ભાયંદર- તમારી આસપાસ નજર કરશો તો કંઈકેટલીયે સુલુ મળી આવશે. કોઈ પણ રિવૉર્ડની અપેક્ષા વગર, પોતાનાં સપનાં દફનાવી, પતિ-બાળકો-વ્યવહાર સંભાળતી, ઘર મૅનેજ કરતી, નખશિખ ગૃહિણી.